nibzard/narodne-novine-full-text-markdown huggingface dataset:
### NN 34/2018 (11.4.2018.), Ispravak Odluke o izmjenama Odluke o gradskim porezima Grada Lepoglave

GRAD LEPOGLAVA

672

Na temelju članka 44. Statuta Grada Lepoglave (»Službeni vjesnik Varaždinske županije« br. 6/13, 20/13, 33/13 – ispravak, 31/14 – pročišćeni tekst i 6/18), a nakon izvršenog uspoređivanja izvornog teksta Odluke o gradskim porezima koji je objavljen u »Službenom vjesniku Varaždinske županije« br. 21/17 s Ispravkom Odluke o gradskim porezima, koji je objavljen u »Službenom vjesniku Varaždinske županije« br. 21/18, kao i s tekstom Odluke o izmjenama Odluke o gradskim porezima objavljenim u »Službenom vjesniku Varaždinske županije« br. 78/17 i »Narodnim novinama« br. 3/18, daje se

ISPRAVAK

ODLUKE O IZMJENAMA ODLUKE O GRADSKIM POREZIMA

I.

U Odluci o izmjenama Odluke o gradskim porezima (»Službeni vjesnik Varaždinske županije« br. 78/17 i »Narodne novine« 3/18):

– u članku 3. umjesto broja 23. treba stajati broj 20.

– u članku 4. umjesto broja 25. treba stajati broj 22.

– u članku 5. umjesto broja 26. treba stajati broj 23.

II.

Ovaj Ispravak objavit će se u »Narodnim novinama« i »Službenom vjesniku Varaždinske županije« i čini sastavni dio Odluke o izmjenama Odluke o gradskim porezima (»Službeni vjesnik Varaždinske županije« broj 78/17 i »Narodne novine« broj 3/18.).

Klasa: 410-01/18-01/2
 Urbroj: 2186/016-04/01-18-1
 Lepoglava, 28. ožujka 2018.

Pročelnica
 Gordana Mošmondor, dipl. iur., v. r.
### NN 35/2018 (13.4.2018.), Ispravak Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

694

Nakon usporedbe s izvornim tekstom utvrđene su pogreške u Odluci o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja koja je objavljena u »Narodnim novinama« broj 30 od 30. ožujka 2018. godine te se daje

ISPRAVAK

ODLUKE O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

U Odluci o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 30/18.) u tablici iz članka 8. stavka 1. pod šifrom DTP-a SK001 umjesto koeficijenta: »2,54« treba stajati koeficijent: »1,52«.

Pod šifrom DTP-a SK002 umjesto koeficijenta: »1,87« treba stajati koeficijent: »1,33«.

Pod šifrom DTP-a SK117 umjesto koeficijenta: »1,52« treba stajati koeficijent: »2,54«.

Pod šifrom DTP-a SK118 umjesto koeficijenta: »1,33« treba stajati koeficijent: »1,87«.

Klasa: 025-04/18-01/91
 Urbroj: 338-01-01-18-01
 Zagreb, 4. travnja 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 35/2018 (13.4.2018.), Pravilnik o izmjenama Pravilnika o uvjetima kojima moraju udovoljavati poduzetnici koji obavljaju stručno osposobljavanje pilota sportsko-rekreativnih zrakoplova, balona i jedrilica

MINISTARSTVO MORA, PROMETA I INFRASTRUKTURE

686

Na temelju članka 142. točke 1. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14), ministar mora, prometa i infrastrukture donosi

PRAVILNIK

O IZMJENAMA PRAVILNIKA O UVJETIMA KOJIMA MORAJU UDOVOLJAVATI PODUZETNICI KOJI OBAVLJAJU STRUČNO OSPOSOBLJAVANJE PILOTA SPORTSKO-REKREATIVNIH ZRAKOPLOVA, BALONA I JEDRILICA

Članak 1.

U Pravilniku o uvjetima kojima moraju udovoljavati poduzetnici koji obavljaju stručno osposobljavanje pilota sportsko-rekreativnih zrakoplova, balona i jedrilica (»Narodne novine«, broj 65/15), članak 1. mijenja se i glasi:

»(1) Ovim Pravilnikom propisuju se uvjeti kojima moraju udovoljavati poduzetnici koji obavljaju stručno osposobljavanje zrakoplovnog osoblja:

a) pilota sportsko-rekreativnih zrakoplova,

b) pilota balona, i

c) pilota jedrilica,

kada se na to zrakoplovno osoblje ne primjenjuje Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano uz članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća.

(2) Odredbe ovoga Pravilnika koje se odnose na organizacijski priručnik ne primjenjuju se na poduzetnike koji obavljaju stručno osposobljavanje pilota jedrilica i balona.«

Članak 2.

Članci 30., 31. i 32. brišu se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/76
 Urbroj: 530-06-1-1-18-2
 Zagreb, 6. travnja 2018.

Ministar
 mora, prometa i infrastrukture
 Oleg Butković, v. r.
### NN 35/2018 (13.4.2018.), Pravilnik o stavljanju izvan snage Pravilnika o provedbi Uredbe Komisije (EU) br. 1178/2011 o utvrđivanju tehničkih zahtjeva i administrativnih procedura vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća

MINISTARSTVO MORA, PROMETA I INFRASTRUKTURE

685

Na temelju članka 149. stavak 2. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O STAVLJANJU IZVAN SNAGE PRAVILNIKA O PROVEDBI UREDBE KOMISIJE (EU) BR. 1178/2011 O UTVRĐIVANJU TEHNIČKIH ZAHTJEVA I ADMINISTRATIVNIH PROCEDURA VEZANO ZA ČLANOVE POSADE ZRAKOPLOVA U CIVILNOM ZRAKOPLOVSTVU U SKLADU S UREDBOM (EZ) BR. 216/2008 EUROPSKOG PARLAMENTA I VIJEĆA

Članak 1.

Ovim Pravilnikom stavlja se izvan snage Pravilnik o provedbi Uredbe Komisije (EU) br. 1178/2011 o utvrđivanju tehničkih zahtjeva i administrativnih procedura vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (»Narodne novine«, broj 52/15).

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/75
 Urbroj: 530-06-1-1-18-2
 Zagreb, 6. travnja 2018.

Ministar
 mora, prometa i infrastrukture
 Oleg Butković, v. r.
### NN 35/2018 (13.4.2018.), Pravilnik o dopuni Pravilnika o načinu raspolaganja s oružjem i streljivom oduzetim u upravnom, prekršajnom i kaznenom postupku i oružjem predanom Ministarstvu unutarnjih poslova te o načinu rada Povjerenstva koje odlučuje o takvom oružju

Ministarstvo unutarnjih poslova

682

Na temelju članka 107. stavka 1. točke 6. i 9. Zakona o oružju (»Narodne novine«, br. 63/07., 146/08. – ispravak, 59/12. i 70/17.), ministar unutarnjih poslova donosi

PRAVILNIK

O DOPUNI PRAVILNIKA O NAČINU RASPOLAGANJA S ORUŽJEM I STRELJIVOM ODUZETIM U UPRAVNOM, PREKRŠAJNOM I KAZNENOM POSTUPKU I ORUŽJEM PREDANOM MINISTARSTVU UNUTARNJIH POSLOVA TE O NAČINU RADA POVJERENSTVA KOJE ODLUČUJE O TAKVOM ORUŽJU

Članak 1.

U Pravilniku o načinu raspolaganja s oružjem i streljivom oduzetim u upravnom, prekršajnom i kaznenom postupku i oružjem predanom Ministarstvu unutarnjih poslova te o načinu rada Povjerenstva koje odlučuje o takvom oružju (»Narodne novine« br. 149/2014) u članku 2. iza stavka 2. dodaje se novi stavak 3. koji glasi:

»U radu Povjerenstva, kao pridruženi član, sudjeluje predstavnik Hrvatskog lovačkog saveza koji pomaže Povjerenstvu davanjem stručnog mišljenja o oduzetom oružju koje je dopušteno koristiti za lov divljači prema propisima o lovstvu.«.

Dosadašnji stavci 3., 4., 5., 6. 7., 8., 9., 10. i 11. postaju stavci 4., 5., 6., 7., 8., 9., 10., 11. i 12..

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/120

Urbroj: 511-01-152-18-7

Zagreb, 6. travnja 2018.

Ministar
 dr. sc. Davor Božinović, v. r.
### NN 35/2018 (13.4.2018.), Rješenje o razrješenju supredsjedatelja, zamjenice supredsjedatelja, dijela članova i tajnika Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj

VLADA REPUBLIKE HRVATSKE

677

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj (»Narodne novine – Međunarodni ugovori«, broj 3/08), Vlada Republike Hrvatske je na sjednici održanoj 5. travnja 2018. godine donijela

RJEŠENJE

O RAZRJEŠENJU SUPREDSJEDATELJA, ZAMJENICE SUPREDSJEDATELJA, DIJELA ČLANOVA I TAJNIKA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAKEDONIJE O ZAŠTITI PRAVA HRVATSKE MANJINE U REPUBLICI MAKEDONIJI I MAKEDONSKE MANJINE U REPUBLICI HRVATSKOJ

1. Razrješuje se PETAR BARIŠIĆ dužnosti supredsjedatelja Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

2. Razrješuje se dr. sc. JASMINA KOVAČEVIĆ ČAVLOVIĆ dužnosti zamjenice supredsjedatelja Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

3. Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj:

– ANTE MANDARIĆ

– MIRKO MARKOVIĆ.

4. Razrješuje se IVAN ZEBA dužnosti tajnika Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

Klasa: 080-02/18-02/28
 Urbroj: 50301-15/07-18-02
 Zagreb, 5. travnja 2018.

Predsjednik
 mr. sc. Andrej Plenković, v. r.
### NN 35/2018 (13.4.2018.), Rješenje o imenovanju supredsjedatelja, zamjenika supredsjedatelja, dijela članova i tajnika Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj

VLADA REPUBLIKE HRVATSKE

678

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj (»Narodne novine – Međunarodni ugovori«, broj 3/08), Vlada Republike Hrvatske je na sjednici održanoj 5. travnja 2018. godine donijela

RJEŠENJE

O IMENOVANJU SUPREDSJEDATELJA, ZAMJENIKA SUPREDSJEDATELJA, DIJELA ČLANOVA I TAJNIKA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAKEDONIJE O ZAŠTITI PRAVA HRVATSKE MANJINE U REPUBLICI MAKEDONIJI I MAKEDONSKE MANJINE U REPUBLICI HRVATSKOJ

1. Imenuje se ZVONKO MILAS supredsjedateljem Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

2. Imenuje se MILAN BOŠNJAK zamjenikom supredsjedatelja Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

3. Za članove Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj, imenuju se:

– dr. sc. IVA HRASTE SOČO

– ALENKA HUDEK

– IVANA PILKO ČUNČIĆ.

4. Imenuje se DUBRAVKA SEVERINSKI tajnicom Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

Klasa: 080-02/18-01/39
 Urbroj: 50301-15/07-18-02
 Zagreb, 5. travnja 2018.

Predsjednik
 mr. sc. Andrej Plenković, v. r.
### NN 35/2018 (13.4.2018.), Odluka o izmjeni i dopuni Odluke o pravilima rada Hrvatskog sustava velikih plaćanja

Hrvatska narodna banka

691

Na temelju članka 120. stavka 1. Zakona o platnom prometu (»Narodne novine«, br. 133/2009. i 136/2012.), članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke donosi

ODLUKU

O IZMJENI I DOPUNI ODLUKE O PRAVILIMA RADA HRVATSKOG SUSTAVA VELIKIH PLAĆANJA

Članak 1.

U članku 9. Odluke o pravilima rada Hrvatskog sustava velikih plaćanja (»Narodne novine«, br. 46/2016. i 94/2017.) stavak (3) točka e) mijenja se i glasi:

»e) iz članka 2. točaka 2., 3. i 6. ove Odluke, nakon završetka obračunskog dana u HSVP-u koji prethodi danu otvaranja postupka redovne likvidacije tog sudionika;«.

Članak 2.

Ova Odluka stupa na snagu osmoga dana od dana objave u »Narodnim novinama«.

O.br. 839/2018.

Zagreb, 10. travnja 2018.

Predsjednik Savjeta
 Hrvatske narodne banke
 guverner
 Boris Vujčić, v. r.
### NN 35/2018 (13.4.2018.), Odluka o izmjeni Odluke o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

674

Na temelju članaka 114. i 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 10. travnja 2018. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

U Odluci o osnivanju Nacionalnog povjerenstva za zaštitu civilnog zračnog prometa (»Narodne novine«, broj 129/17), u točki II. podtočki 2. riječi: »general-bojnik Miroslav Kovač, Ministarstvo obrane« zamjenjuju se riječima: »brigadni general Mato Mikić, Ministarstvo obrane«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/81

Urbroj: 50301-27/25-18-2

Zagreb, 10. travnja 2018.

Predsjednik
 mr. sc. Andrej Plenković, v. r.
### NN 35/2018 (13.4.2018.), Rješenje o dodjeli naziva »Referentni centar Ministarstva zdravstva za kliničku biokemiju i molekularnu dijagnostiku« Kliničkom zavodu za laboratorijsku dijagnostiku Kliničkog bolničkog centra Zagreb

Ministarstvo zdravstva

687

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za laboratorijsku dijagnostiku Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za kliničku biokemiju i molekularnu dijagnostiku« na vrijeme od pet godina.

2. Klinički zavod za laboratorijsku dijagnostiku Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za kliničku biokemiju i molekularnu dijagnostiku«.

3. »Referentni centar Ministarstva zdravstva za kliničku biokemiju i molekularnu dijagnostiku« Kliničkog zavoda za laboratorijsku dijagnostiku Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/11

Urbroj: 534-03-2-2/7-18-12

Zagreb, 27. ožujka 2018.

Ministar
 prof. dr. sc. Milan Kujundžić, dr. med., v. r.
### NN 35/2018 (13.4.2018.), Indeks proizvođačkih cijena industrijskih proizvoda na domaćem tržištu u ožujku 2018.

DRŽAVNI ZAVOD ZA STATISTIKU

689

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2018.

Indeks proizvođačkih cijena industrijskih proizvoda na domaćem tržištu u ožujku 2018. u donosu za veljaču 2018. iznosi 99,9.

Klasa. 954-02/18-01/01

Urbroj: 555-06-03-18-08

Zagreb, 11. travnja 2018.

Ravantelj
 Marko Krištof, v. r.
### NN 35/2018 (13.4.2018.), Rješenje o razrješenju dijela članova Odbora za standarde financijskog izvještavanja

VLADA REPUBLIKE HRVATSKE

679

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 18. stavka 2. Zakona o računovodstvu (»Narodne novine«, br. 78/15 i 120/16), Vlada Republike Hrvatske je na sjednici održanoj 10. travnja 2018. godine donijela

RJEŠENJE

O RAZRJEŠENJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Razrješuju se dužnosti članovi Odbora za standarde financijskog izvještavanja, radi isteka mandata:

– dr. sc. TAMARA CIRKVENI FILIPOVIĆ

– ŽELJKO FABER

– prof. dr. sc. DANIMIR GULIN

– IVANA MATOVINA

– IVICA SMILJAN

– prof. dr. sc. STJEPAN TADIJANČEVIĆ

– prof. dr. sc. LAJOŠ ŽAGER

– JOSIP LOZANČIĆ.

Klasa: 080-02/18-02/30
 Urbroj: 50301-15/28-18-02
 Zagreb, 10. travnja 2018.

Predsjednik
 mr. sc. Andrej Plenković, v. r.
### NN 35/2018 (13.4.2018.), Rješenje o imenovanju dijela članova Odbora za standarde financijskog izvještavanja

VLADA REPUBLIKE HRVATSKE

680

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 18. stavka 2. Zakona o računovodstvo (»Narodne novine«, br. 78/15 i 120/16), Vlada Republike Hrvatske je na sjednici održanoj 10. travnja 2018. godine donijela

RJEŠENJE

O IMENOVANJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Za članove Odbora za standarde financijskog izvještavanja, imenuju se:

– dr. sc. TAMARA CIRKVENI FILIPOVIĆ

– ŽELJKO FABER

– prof. dr. sc. DANIMIR GULIN

– IVICA SMILJAN

– prof. dr. sc. LAJOŠ ŽAGER

– MARIJANA HERCEG

– IVANA RAVLIĆ IVANOVIĆ

– ZVONIMIR MADUNIĆ.

Klasa: 080-02/18-01/57
 Urbroj: 50301-15/28-18-02
 Zagreb, 10. travnja 2018.

Predsjednik
 mr. sc. Andrej Plenković, v. r.
### NN 35/2018 (13.4.2018.), Rješenje o imenovanju zamjenice direktora Fonda za zaštitu okoliša i energetsku učinkovitost

VLADA REPUBLIKE HRVATSKE

681

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 4. Zakona o Fondu za zaštitu okoliša i energetsku učinkovitost (»Narodne novine«, br. 107/03 i 144/12), a u vezi s člankom 20. stavkom 3. Statuta Fonda za zaštitu okoliša i energetsku učinkovitost (»Narodne novine«, br. 193/03, 73/04, 116/08, 101/09, 118/11, 67/13, 70/14 i 155/14 – pročišćeni tekst), Vlada Republike Hrvatske je na sjednici održanoj 10. travnja 2018. godine donijela

RJEŠENJE

O IMENOVANJU ZAMJENICE DIREKTORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se mr. sc. ALENKA KOŠIŠA ČIČIN-ŠAIN zamjenicom direktora Fonda za zaštitu okoliša i energetsku učinkovitost.

Klasa: UP/I 080-02/18-01/25
 Urbroj: 50301-15/07-18-02
 Zagreb, 10. travnja 2018.

Predsjednik
 mr. sc. Andrej Plenković, v. r.
### NN 36/2018 (18.4.2018.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

Hrvatski sabor

695

Na temelju članka 81. Ustava Republike Hrvatske i članka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 11. travnja 2018. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 31. ožujka 2018. započelo je mirovanje zastupničkog mandata zastupnika MIROSLAVA ŠIMIĆA.

Danom donošenja ove Odluke zastupničku dužnost zamjenice zastupnika, sukladno članku 9. stavku 2. Poslovnika Hrvatskoga sabora, započinje obnašati SONJA ČIKOTIĆ.

Klasa: 021-14/18-01/02

Zagreb, 11. travnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 36/2018 (18.4.2018.), Odluka o naknadi za superviziju kreditnih institucija za 2018. godinu

Hrvatska narodna banka

706

Na temelju članka 200. Zakona o kreditnim institucijama (»Narodne novine«, br. 159/2013., 19/2015., 102/2015. i 15/2018.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O NAKNADI ZA SUPERVIZIJU KREDITNIH INSTITUCIJA ZA 2018. GODINU

Predmet i obuhvat Odluke

Članak 1.

(1) Ovom Odlukom propisuju se obveze kreditnih institucija u vezi s visinom, načinom izračuna i načinom plaćanja naknade za superviziju (u nastavku teksta: naknada) za 2018. godinu.

(2) Odredbe ove Odluke dužne su primjenjivati sve kreditne institucije sa sjedištem u Republici Hrvatskoj koje su od Hrvatske narodne banke dobile odobrenje za rad.

(3) Odredbe ove Odluke na odgovarajući način primjenjuju se na podružnice kreditnih institucija sa sjedištem izvan Republike Hrvatske.

(4) Odredbe ove Odluke kreditna institucija dužna je primjenjivati na pojedinačnoj osnovi.

Obilježje naknade

Članak 2.

(1) Naknada je prihod Hrvatske narodne banke i uplaćuje se u korist poslovnog računa Hrvatske narodne banke: HR6210010051011111116.

(2) Kreditne institucije iz članka 1. stavka 2. ove Odluke dužne su uplatiti naknadu za 2018. godinu jednokratno, i to u roku do 30. lipnja 2018., a na temelju računa koji im do 31. svibnja 2018. ispostavi Hrvatska narodna banka.

(3) Kreditne institucije iz članka 1. stavka 3. ove Odluke dužne su uplatiti naknadu za 2018. godinu jednokratno, i to u roku do 31. kolovoza 2018., a na temelju računa koji im do 31. srpnja 2018. ispostavi Hrvatska narodna banka.

Izračun naknade kreditnih institucija iz RH

Članak 3.

(1) Kreditne institucije iz članka 1. stavka 2. ove Odluke dužne su Hrvatskoj narodnoj banci platiti naknadu u visini umnoška faktora 0,000105724 i iznosa ukupne imovine sa stanjem na dan 31. prosinca 2017.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća za 2017. godinu.

Izračun naknade podružnica kreditnih institucija izvan RH

Članak 4.

(1) Kreditne institucije iz članka 1. stavka 3. ove Odluke dužne su Hrvatskoj narodnoj banci platiti naknadu u visini umnoška faktora 0,000105724 i iznosa ukupne imovine koja se odnosi na poslovanje podružnice u Republici Hrvatskoj sa stanjem na dan 31. prosinca 2017.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća podružnice za 2017. godinu.

Stupanje na snagu

Članak 5.

Ova Odluka stupa na snagu osmoga dana od dana objave u »Narodnim novinama«.

O. br. 110-020/04-18/BV

Zagreb, 10. travnja 2018.

Guverner
 Boris Vujčić, v. r.
### NN 36/2018 (18.4.2018.), Rješenje o imenovanju pomoćnika ministra poljoprivrede

Vlada Republike Hrvatske

696

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 12. travnja 2018. godine donijela

RJEŠENJE

O IMENOVANJU POMOĆNIKA MINISTRA POLJOPRIVREDE

Imenuje se DAMIR TUĐAN, dr. med. vet., pomoćnikom ministra poljoprivrede.

Klasa: UP/I 080-02/18-01/26
 Urbroj: 50301-15/28-18-02
 Zagreb, 12. travnja 2018.

Predsjednik
 mr. sc. Andrej Plenković, v. r.
### NN 36/2018 (18.4.2018.), Rješenje Zavoda za unapređivanje zaštite na radu klasa: UP/I-115-01/16-01/23, urbroj: 425-02/2-18-5 od 5. travnja 2018.

Zavod za unapređivanje zaštite na radu

700

Na zahtjev Damira Cebina, vlasnika obrta POŽAR-SIGURNOST iz Zagreba, Buzin, Cebini 22a, OIB: 80544678950, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje Damiru Cebinu, vlasniku obrta POŽAR-
 -SIGURNOST iz Zagreba, Buzin, Cebini 22a, OIB: 80544678950, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/16-01/23, urbroj: 425-02/2-16-2 od 2. rujna 2016. godine.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/23

Urbroj: 425-02/2-18-5

Zagreb, 5. travnja 2018.

Ravnatelj
 Vitomir Begović, v. r.
### NN 36/2018 (18.4.2018.), Odluka o imenovanju sudaca Vrhovnog suda Republike Hrvatske

DRŽAVNO SUDBENO VIJEĆE

703

Na temelju članka 55. stavak 2. i 3. i članka 55.a stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Mije Galiota, zamjenika predsjednika Vijeća, te Nediljka Bobana, Nevena Cambja, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka, Orsata Miljenića i Ivice Veselića, članova Vijeća, na 108. sjednici, održanoj 9. veljače 2018., donijelo je

ODLUKU

Za suce Vrhovnog suda Republike Hrvatske imenuje se GORANKA BARAĆ-RUČEVIĆ i RATKO ŠĆEKIĆ, suci Županijskog suda u Zagrebu, te IGOR PERIŠA, sudac Visokog trgovačkog suda Republike Hrvatske, i PERICA ROSANDIĆ, sudac Županijskog suda u Velikoj Gorici.

Imenovani kandidati stupit će na dužnost 1. travnja 2018.

Broj: IS-5/16-35
 Zagreb, 9. veljače 2018.

Zamjenik
 predsjednika Vijeća
 Mijo Galiot, v. r.
### NN 36/2018 (18.4.2018.), Odluka o imenovanju suca Vrhovnog suda Republike Hrvatske

Državno sudbeno vijeće

702

Na temelju članka 55. stavak 2. i 3. i članka 55.a stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Mije Galiota, zamjenika predsjednika Vijeća, te Nediljka Bobana, Nevena Cambja, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka, Orsata Miljenića i Ivice Veselića, članova Vijeća, na 108. sjednici, održanoj 9. veljače 2018., donijelo je

ODLUKU

Za suca Vrhovnog suda Republike Hrvatske imenuje se mr. sc. DRAŽEN JAKOVINA, sudac Županijskog suda u Zagrebu.

Imenovani kandidat stupit će na dužnost 1. travnja 2018.

Broj: IS-1/16-11
 Zagreb, 9. veljače 2018.

Zamjenik
 predsjednika Vijeća
 Mijo Galiot, v. r.
### NN 36/2018 (18.4.2018.), Odluka o imenovanju sutkinje Županijskog suda u Sisku

DRŽAVNO SUDBENO VIJEĆE

705

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića, Orsata Miljenića i Ivice Veselića, članova Vijeća, na 107. sjednici, održanoj 8. veljače 2018., donijelo je

ODLUKU

Za sutkinju Županijskog suda u Sisku imenuje se BLAŽENA EREŠ, sutkinja Općinskog kaznenog suda u Zagrebu.

Imenovana kandidatkinja stupit će na dužnost 1. travnja 2018.

Broj: IS-4/17-10
 Zagreb, 8. veljače 2018.

Predsjednik
 Željko Šarić, v. r.
### NN 36/2018 (18.4.2018.), Odluka o imenovanju sudaca Županijskog suda u Karlovcu

DRŽAVNO SUDBENO VIJEĆE

704

Na temelju članka 55. stavak 2. i 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13 i 82/15 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Željka Šarića, predsjednika Vijeća, te Nediljka Bobana, Nevena Cambja, Sabine Dugonjić, Mije Galiota, prof. dr. sc. Igora Glihe, Damira Kontreca, prof. dr. sc. Eduarda Kunšteka, Željka Lackovića, Orsata Miljenića i Ivice Veselića, članova Vijeća, na 107. sjednici, održanoj 8. veljače 2018., donijelo je

ODLUKU

Za suce Županijskog suda u Karlovcu imenuju se ELMA KALEB MAMIĆ i LEON KOVAČIĆ, suci Općinskog suda u Karlovcu.

Imenovani kandidati stupit će na dužnost 1. travnja 2018.

Broj: IS-2/17-9
 Zagreb, 8. veljače 2018.

Predsjednik
 Željko Šarić, v. r.
### NN 36/2018 (18.4.2018.), Rješenje o razrješenju državnog tajnika u Ministarstvu znanosti i obrazovanja

VLADA REPUBLIKE HRVATSKE

697

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 17. travnja 2018. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU ZNANOSTI I OBRAZOVANJA

Razrješuje se mr. sc. HRVOJE ŠLEZAK dužnosti državnog tajnika u Ministarstvu znanosti i obrazovanja, na osobni zahtjev.

Klasa: UP/I 080-02/18-02/19

Urbroj: 50301-15/28-18-02

Zagreb, 17. travnja 2018.

Predsjednik
 mr. sc. Andrej Plenković, v. r.
### NN 37/2018 (20.4.2018.), Poslovnik o radu Povjerenstva za praćenje i unaprjeđenje rada tijela kaznenog i prekršajnog postupka te izvršavanja sankcija vezanih za zaštitu od nasilja u obitelji

Ministarstvo pravosuđa

717

Na temelju članka 21. stavka 6. Zakona o zaštiti od nasilja u obitelji (»Narodne novine«, broj 70/17), ministar pravosuđa donosi

POSLOVNIK

O RADU POVJERENSTVA ZA PRAĆENJE I UNAPRJEĐENJE RADA TIJELA KAZNENOG I PREKRŠAJNOG POSTUPKA TE IZVRŠAVANJA SANKCIJA VEZANIH ZA ZAŠTITU OD NASILJA U OBITELJI

Članak 1.

(1) Ovim Poslovnikom propisuje se rad Povjerenstva za praćenje i unaprjeđenje rada tijela kaznenog i prekršajnog postupka te izvršavanja sankcija vezanih za zaštitu od nasilja u obitelji (u daljnjem tekstu: Povjerenstvo).

(2) Riječi i pojmovni sklopovi koji imaju rodno značenje bez obzira jesu li u Poslovniku korišteni u muškom ili ženskom rodu odnose se jednako na muški i ženski rod.

Članak 2.

(1) Sjednica Povjerenstva održava se najmanje jedanput u tri mjeseca.

(2) Sjednicu Povjerenstva saziva predsjednik Povjerenstva.

(3) Predsjednik Povjerenstva predsjedava sjednicama Povjerenstva i predlaže dnevni red sjednica.

(4) Sjednica se može se održati ako je prisutno najmanje šest članova Povjerenstva.

Članak 3.

Povjerenstvo donosi pravovaljane odluke većinom glasova ukup­nog broja članova Povjerenstva.

Članak 4.

O radu Povjerenstva sastavlja se zapisnik kojeg potpisuje predsjednik Povjerenstva i osoba koja je zapisnik sastavila.

Članak 5.

Povjerenstvo može na sjednicu pozivati osobe koje nisu članovi Povjerenstva radi traženja stručnog mišljenja i pojašnjenja iz djelokruga njihovog rada u cilju praćenja i unaprjeđenja rada tijela kaznenog i prekršajnog postupka te izvršavanja sankcija vezanih za zaštitu od nasilja u obitelji, o počiniteljima nasilja u obitelji, kao i žrtvama sa ciljem boljeg i kvalitetnijeg rada pojedinih segmenata u otklanjanju pojava nasilja u obitelji.

Članak 6.

(1) Povjerenstvo podnosi godišnje izvješće o svom radu ministru pravosuđa, najkasnije do kraja lipnja tekuće godine za prethodnu godinu.

(2) Godišnje izvješće izrađuje se na temelju prikupljenih izvješća nadležnih tijela i sadrži zaključak o stanju i kretanju pojavnosti nasilja u obitelji te potrebnim mjerama.

Članak 7.

Ovaj Poslovnik stupa na snagu danom objave u »Narodnim no­vinama«.

Klasa: 701-01/17-01/2594
 Urbroj: 514-06-01-02-02-18-18
 Zagreb, 27. ožujka 2018.

Ministar
 Dražen Bošnjaković, v. r.
### NN 37/2018 (20.4.2018.), Indeks potrošačkih cijena u ožujku 2018.

Državni zavod za statistiku

719

Državni zavod za statistiku objavljuje

INDEKS

POTROŠAČKIH CIJENA U OŽUJKU 2018.

Indeks potrošačkih cijena u ožujku 2018. u odnosu na veljaču 2018. iznosi 100,6.

Klasa: 957-04/18-01/1

Urbroj: 555-09-05-18-8

Zagreb, 17. travnja 2018.

Ravnatelj
 Marko Krištof, v. r.
### NN 37/2018 (20.4.2018.), Odluka o dopuni Odluke o zabrani novog zapošljavanja službenika i namještenika u javnim službama

VLADA REPUBLIKE HRVATSKE

715

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 19. travnja 2018. godine donijela

ODLUKU

O DOPUNI ODLUKE O ZABRANI NOVOG ZAPOŠLJAVANJA SLUŽBENIKA I NAMJEŠTENIKA U JAVNIM SLUŽBAMA

I.

U Odluci o zabrani novog zapošljavanja službenika i namještenika u javnim službama (»Narodne novine«, br. 70/16 i 50/17), iza točke VI. dodaje se točka VI.a koja glasi:

»VI.a

Ova Odluka ne odnosi se na:

– zapošljavanje pripravnika u reguliranim djelatnostima iz sektora zdravstva, obrazovanja, socijalne skrbi i kulture, a čiji broj utvrđuje nadležno tijelo posebnom odlukom uz prethodnu suglasnost Ministarstva financija.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-04/84

Urbroj: 50301-25/06-18-2

Zagreb, 19. travnja 2018.

Predsjednik
 mr. sc. Andrej Plenković, v. r.
### NN 37/2018 (20.4.2018.), Odluka o donošenju Nacionalnog programa razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža sljedeće generacije (NGA)

VLADA REPUBLIKE HRVATSKE

714

Na temelju članka 4. stavka 1. Zakona o elektroničkim komunikacijama (»Narodne novine«, br. 73/08, 90/11, 133/12, 80/13, 71/14 i 72/17) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 19. travnja 2018. godine donijela

ODLUKU

O DONOŠENJU NACIONALNOG PROGRAMA RAZVOJA ŠIROKOPOJASNE AGREGACIJSKE INFRASTRUKTURE U PODRUČJIMA U KOJIMA NE POSTOJI DOSTATAN KOMERCIJALNI INTERES ZA ULAGANJA, KAO PREDUVJET RAZVOJA PRISTUPNIH MREŽA SLJEDEĆE GENERACIJE (NGA)

I.

Donosi se Nacionalni program razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža sljedeće generacije (NGA) (u daljnjem tekstu: Program), u tekstu koji je dostavilo Ministarstvo mora, prometa i infrastrukture aktom, klase: 910-02/17-01/25, urbroja: 530-06-2-1-18-26, od 12. ožujka 2018. godine.

Program će se objaviti na internetskim stranicama Ministarstva mora, prometa i infrastrukture.

II.

Nositeljem Programa određuje se Ministarstvo mora, prometa i infrastrukture.

Nositeljem tehničke provedbe Programa određuje se društvo Odašiljači i veze d.o.o.

III.

Zadužuje se društvo Odašiljači i veze d.o.o. da, u roku od 60 dana od dana stupanja na snagu ove Odluke, sklopi ugovor s Ministarstvom mora, prometa i infrastrukture, kojim će se utvrditi obveze tog društva u vezi s provedbom Programa i podrobnije će se urediti način suradnje s Ministarstvom mora, prometa i infrastrukture.

IV.

Zadužuje se društvo Odašiljači i veze d.o.o. da, u roku od 30 dana od dana sklapanja ugovora iz točke III. ove Odluke, ustroji zasebnu unutarnju ustrojstvenu jedinicu, nadležnu za obavljanje poslova provedbe Programa u skladu s ugovorom iz točke III. ove Odluke.

V.

Društvo Odašiljači i veze d.o.o. će, u ime i za račun Republike Hrvatske, a na temelju ugovora iz točke III. ove Odluke i Odluke Europske komisije o usklađenosti Programa s pravilima državnih potpora, od 6. lipnja 2017. godine (C(2017) 3657 final, u vezi s odobrenjem potpore broj SA.41065(2016/N)), biti nadležno za tehničku provedbu Programa, i to izgradnje, održavanja i upravljanja agregacijskom infrastrukturom širokopojasnog pristupa.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/316

Urbroj: 50301-27/25-18-3

Zagreb, 19. travnja 2018.

Predsjednik
 mr. sc. Andrej Plenković, v. r.
### NN 37/2018 (20.4.2018.), Odluka o imenovanju Glavnog državnog odvjetnika Republike Hrvatske

Hrvatski sabor

712

Na temelju članka 125. stavka 2. Ustava Republike Hrvatske i članka 93. stavka 1. Zakona o državnom odvjetništvu (»Narodne novine«, br. 76/09., 153/09., 116/10., 145/10., 57/11., 130/11., 72/13., 148/13., 33/15. i 82/15.) Hrvatski sabor na sjednici 20. travnja 2018. donio je

ODLUKU

O IMENOVANJU GLAVNOG DRŽAVNOG ODVJETNIKA REPUBLIKE HRVATSKE

Imenuje se DRAŽEN JELENIĆ Glavnim državnim odvjetnikom Republike Hrvatske, s danom 24. travnja 2018.

Klasa: 021-13/18-10/01
 Zagreb, 20. travnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2018 (20.4.2018.), Pravilnik o dopuni Pravilnika o obavljanju gospodarskog ribolova na moru okružujućom mrežom plivaricom – srdelarom

Ministarstvo poljoprivrede

718

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, br. 62/17.) ministar poljoprivrede donosi

PRAVILNIK

O DOPUNI PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine« br. 105/17.) u članku 6. stavku 2. dodaje se podstavak 5. koji glasi:

» – ukoliko je povlastica za obavljanje gospodarskog ribolova bila pohranjena duže od dvije godine u razdoblju iz stavka 1. točke 3. ovoga članka zbog potonuća plovila nakon 1. siječnja 2012. godine, pod uvjetom da je u trenutku potonuća plovilo imalo važeću ispravu o plovilu (za brodice dozvola za plovidbu brodice, a za brodove upisni list broda i svjedodžba o sposobnosti broda za plovidbu) i zabilježenu ribolovnu aktivnost okružujućom mrežom plivaricom – srdelarom unutar kalendarske godine u kojoj se dogodilo potonuće, te je po preuzimanju povlastice iz pohrane do isteka Odobrenja nastavljena ribolovna aktivnost okružujućom mrežom plivaricom – srdelarom, Odobrenje se može izdati bez obzira na broj ostvarenih ribolovnih dana. Potonuće plovila se dokazuje Prijavom pomorske nezgode broda izdane od nadležnog ministarstva.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/44
 Urbroj: 525-13/1282-18-3
 Zagreb, 16. travnja 2018.

Ministar poljoprivrede
 Tomislav Tolušić, dipl. iur., v. r.
### NN 38/2018 (25.4.2018.), Pravilnik o stjecanju statusa specijalista iz uže specijalizacije

Ministarstvo zdravstva

732

Na temelju članka 142. stavka 3. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12, 70/12, 82/13, 22/14 i 131/17) ministar zdravstva donosi

PRAVILNIK

O STJECANJU STATUSA SPECIJALISTA IZ UŽE SPECIJALIZACIJE

Članak 1.

(1) Ovim Pravilnikom uređuje se postupak stjecanja statusa specijalista iz uže specijalizacije.

(2) Status specijalista iz uže specijalizacije može biti priznat samo iz jedne uže specijalizacije.

(3) Iznimno od stavka 2. ovoga članka, specijalistima koji su stekli pravo na naziv područja uže specijalizacije, odnosno kojima je priznata uža specijalizacija, a koja je prema Pravilniku o specijalističkom usavršavanju doktora medicine (»Narodne novine«, br. 100/11, 133/11, 54/12, 49/13, 139/14, 116/15, 62/16, 69/16 – ispravak, 6/17, 89/17, 90/17 i 91/17) osnovna specijalizacija, može se priznati druga uža specijalizacija.

(4) Druga uža specijalizacija može biti priznata i specijalistima iz uže specijalizacije kojima uža specijalizacija sukladno Pravilniku iz stavka 3. ovoga članka, nije temeljena na osnovnoj specijalizaciji.

Članak 2.

Doktorima medicine specijalistima bez uže specijalizacije, koji se bave određenom propisanom užom specijalnošću najmanje deset godina može se, na temelju pribavljenih mišljenja iz članka 4. ovoga Pravilnika o njihovom radu na području uže specijalnosti, priznati status specijalista uže specijalizacije.

Članak 3.

Doktori medicine specijalisti bez uže specijalizacije, koji se bave određenom propisanom užom specijalnošću najmanje tri godine, na temelju prethodno pribavljenih mišljenja iz članka 4. ovoga Pravilnika o njihovom radu na području uže specijalnosti te pod uvjetom položenog ispita iz uže specijalizacije, mogu steći status specijalista iz uže specijalizacije.

Članak 4.

Rješenje o stjecanju statusa specijalista iz uže specijalizacije iz članaka 2. i 3. ovoga Pravilnika, Ministarstvo zdravstva donosi na temelju prethodno pribavljenog pozitivnog mišljenja neposrednog voditelja ustrojstvene jedinice zdravstvene ustanove u kojoj specijalist radi, pozitivnog mišljenja stručnog vijeća zdravstvene ustanove ili ustanova gdje specijalist radi ili je radio u zadnjih deset, odnosno tri godine te pozitivnog mišljenja nadležnog stručnog društva, odnosno pozitivnog mišljenja nadležnog stručnog društva Hrvatskog liječničkog zbora.

Članak 5.

Zahtjev za stjecanje statusa specijalista iz uže specijalizacije uz predočenje pisanih dokaza iz članaka 2., 3. i 4. ovoga Pravilnika, Ministarstvu zdravstva podnosi doktor medicine specijalist.

Članak 6.

Zahtjev za stjecanje statusa specijalista iz uže specijalizacije sukladno ovom Pravilniku doktor medicine specijalist može podnijeti Ministarstvu zdravstva u roku od 12 mjeseci od dana stupanja na snagu ovoga Pravilnika.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/16-02/76

Urbroj: 534-02-1-1/6-18-24

Zagreb, 13. travnja 2018.

Ministar
 prof. dr. sc. Milan Kujundžić, dr. med., v. r.
### NN 38/2018 (25.4.2018.), Rješenje o dodjeli naziva »Referentni centar Ministarstva zdravstva za Alzheimerovu bolest i psihijatriju starije životne dobi« Klinici za psihijatriju Vrapče, Zagreb

MINISTARSTVO ZDRAVSTVA

733

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. Stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Vrapče, Zagreb, dodjeljuje se naziv »Referentni centar Ministarstva zdravstva za Alzheimerovu bolest i psihijatriju starije životne dobi« na vrijemse od pet godina.

2. Klinika za psihijatriju Vrapče, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za Alzheimerovu bolest i psihijatriju starije životne dobi«.

3. »Referentni centar Ministarstva zdravstva za Alzheimerovu bolest i psihijatriju starije životne dobi« Klinike za psihijatriju Vrapče, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/31

Urbroj: 534-03-2-2/7-18-12

Zagreb, 4. travnja 2018.

Ministar
 prof. dr. sc. Milan Kujundžić, dr. med., v. r.
### NN 38/2018 (25.4.2018.), Rješenje o dodjeli naziva »Referentni centar Ministarstva zdravstva za imunodijagnostiku i imunoterapiju zloćudnih solidnih tumora« Klinici za onkologiju i nuklearnu medicinu Kliničkog bolničkog centra »Sestre milosrdnice«, Zagreb

MINISTARSTVO ZDRAVSTVA

734

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za onkologiju i nuklearnu medicinu Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za imunodijagnostiku i imunoterapiju zloćudnih solidnih tumora« na vrijeme od pet godina.

2. Klinika za onkologiju i nuklearnu medicinu Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za imunodijagnostiku i imunoterapiju zloćudnih solidnih tumora«.

3. »Referentni centar Ministarstva zdravstva za imunodijagnostiku i imunoterapiju zloćudnih solidnih tumora »Klinike za onkologiju i nuklearnu medicinu Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/20

Urbroj: 534-03-2-2/7-18-17

Zagreb, 29. ožujka 2018.

Ministar
 prof. dr. sc. Milan Kujundžić, dr. med., v. r.
### NN 38/2018 (25.4.2018.), Rješenje o dodjeli naziva »Referentni centar Ministarstva zdravstva za infekcije mokraćnog sustava« Klinici za infektivne bolesti »Dr. Fran Mihaljević«

MINISTARSTVO ZDRAVSTVA

735

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za infektivne bolesti »Dr. Fran Mihaljević«, Zagreb, verificira se i dodjeljuje naziv »Referentni centar Ministarstva zdravstva za infekcije mokraćnog sustava« na vrijeme od pet godina.

2. Klinika za infektivne bolesti »Dr. Fran Mihaljević«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za infekcije mokraćnog sustava«.

3. »Referentni centar Ministarstva zdravstva za infekcije mokraćnog sustava« Klinike za infektivne bolesti »Dr. Fran Mihaljević«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovoga rješenja.

Klasa: UP/1-510-01/17-01/04

Urbroj: 534-03-2-2/7-18-15

Zagreb, 30. ožujka 2018.

Ministar
 prof. dr. sc. Milan Kujundžić, dr. med., v. r.
### NN 38/2018 (25.4.2018.), Rješenje o dodjeli naziva »Referentni centar Ministarstva zdravstva za transfuzijsku medicinu« Hrvatskom zavodu za transfuzijsku medicinu, Zagreb

MINISTARSTVO ZDRAVSTVA

736

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Hrvatskom zavodu za transfuzijsku medicinu, Zagreb, verificira se i dodjeljuje naziv »Referentni centar Ministarstva zdravstva za transfuzijsku medicinu« na vrijeme od pet godina.

2. Hrvatski zavod za transfuzijsku medicinu, Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za transfuzijsku medicinu«.

3. »Referentni centar Ministarstva zdravstva za transfuzijsku medicinu« Hrvatskog zavoda za transfuzijsku medicinu, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovoga rješenja

Klasa: UP/I-510-01/17-01/27

Urbroj: 534-03-2-2/7-18-17

Zagreb, 29. ožujka 2018.

Ministar
 prof. dr. sc. Milan Kujundžić, dr. med., v. r.